Nu er det officielt - blå blok har vundet valget.

Alle stemmerne efter torsdagens folketingsvalg er talt op, og blå blok har vundet 90 af de 175 mandater, der bliver valgt i Danmark, mens rød blok har vundet 85.

Derudover har både grønlænderne og færingerne efter alt at dømme sendt to røde politikere afsted til Christiansborg, og derfor ender rød blok med at få 89 mandater.

Selvom Helle Thorning-Schmidt (S) har mistet statsministerposten, kan hun glæde sig ved, at Socialdemokraterne er blevet landets største parti.

DF andetstørst

I 2011 fik det gamle arbejderparti 24,8 procent af stemmerne. I dag står partiet til at få 26,3 procent af stemmerne.

Dernæst kommer Dansk Folkeparti, mens Venstre er blevet det tredjestørste.

Hvor Venstre fik 26,7 procent af stemmerne ved valget i 2011, har partiet fået 19,5 procent af stemmerne i dag.

Dansk Folkeparti har derimod fået et succesvalg med 21,1 procent af stemmerne mod 12,3 procent for små fire år siden.

Dernæst kommer (tallene i parentes er valgresultatet fra 2011)